CELEX: 32006R0566
Language: da
Date: 2006-04-06 00:00:00
Title: Kommissionens forordning (EF) nr. 566/2006 af  6. april 2006  om ændring og fravigelse af forordning (EF) nr. 2014/2005 om licenser under ordningen for import af bananer i Fællesskabet for bananer, der overgår til fri omsætning til toldsatsen i den fælles toldtarif, og om ændring af forordning (EF) nr. 219/2006 om åbning og forvaltning af toldkontingentet for import af bananer, der henhører under KN-kode  08030019  og har oprindelse i AVS-landene, for perioden fra  1. marts  til  31. december 2006

7.4.2006   
            
            
               DA
            
            
               Den Europæiske Unions Tidende
            
            
               L 99/6
            
         
      KOMMISSIONENS FORORDNING (EF) Nr. 566/2006
   af 6. april 2006
   om ændring og fravigelse af forordning (EF) nr. 2014/2005 om licenser under ordningen for import af bananer i Fællesskabet for bananer, der overgår til fri omsætning til toldsatsen i den fælles toldtarif, og om ændring af forordning (EF) nr. 219/2006 om åbning og forvaltning af toldkontingentet for import af bananer, der henhører under KN-kode 0803 00 19 og har oprindelse i AVS-landene, for perioden fra 1. marts til 31. december 2006
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1964/2005 af 29. november 2005 om toldsatser for bananer (1), særlig artikel 2, og
   ud fra følgende betragtninger:
   
               (1)
            
            
               For at sikre en hensigtsmæssig overvågning af bananimporten i Fællesskabet fastsættes det i artikel 1, stk. 1, i Kommissionens forordning (EF) nr. 2014/2005 (2), at bananernes overgang til fri omsætning til den toldsats i den fælles toldtarif, der er fastsat i forordning (EF) nr. 1964/2005, sker på betingelse af, at der fremlægges en importlicens. Gyldighedsperioden for disse importlicenser er i artikel 1, stk. 5, i nævnte forordning fastsat til tre måneder.
            
         
               (2)
            
            
               For hurtigst muligt at kunne råde over oplysninger om de mængder, der overgår til fri omsætning i Fællesskabet, har det vist sig nødvendigt at afkorte licensernes gyldighedsperiode. Licensernes gyldighedsperiode bør også begrænses til den 31. december, for at oplysningerne kan dække hele kalenderåret.
            
         
               (3)
            
            
               Af samme grunde bør der som en undtagelse fra artikel 35, stk. 4, i Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (3) foretages en afkortning af den periode, hvori importørerne over for den kompetente myndighed skal føre bevis for udnyttelsen af licenserne.
            
         
               (4)
            
            
               For at kunne råde over oplysninger for hele gennemførelsesperioden for den ordning, der blev indført ved forordning (EF) nr. 1964/2005, bør afkortningen af perioden for fremlæggelse af bevis for licensernes udnyttelse ligeledes gælde for de licenser, der er gyldige fra den 1. januar 2006, dvs. anvendelsesdatoen for forordning (EF) nr. 2014/2005.
            
         
               (5)
            
            
               Angivelsen af oprindelsen for de bananer, der overgår til fri omsætning i Fællesskabet, er en særlig vigtig oplysning, når der skal føres tilsyn med importen under den ordning, der blev indført ved forordning (EF) nr. 1964/2005. For at kunne få denne oplysning bør det fastsættes, at importlicenserne udstedes for import af bananer med en bestemt oprindelse. Til dette formål bør der sondres mellem bananer med oprindelse i AVS-lande og bananer med oprindelse i andre tredjelande.
            
         
               (6)
            
            
               Det bør ligeledes fastsættes, hvilke oplysninger om priser og markedsførte mængder medlemsstaterne bør fremsende til Kommissionen for at muliggøre en hensigtsmæssig overvågning af markedet.
            
         
               (7)
            
            
               Med henblik på at afsløre eller forebygge urigtige erklæringer fra importørerne bør medlemsstaterne tilsende Kommissionen en liste over de importører, der anvender Kommissionens forordning (EF) nr. 219/2006 (4) og Kommissionens forordning (EF) nr. 2015/2005 af 9. december 2005 om import af bananer med oprindelse i AVS-landene under det toldkontingent, der blev åbnet ved Rådets forordning (EF) nr. 1964/2005 om toldsatser for bananer, i januar og februar 2006 (5).
            
         
               (8)
            
            
               Forordning (EF) nr. 219/2006 har ophævet Kommissionens forordning (EF) nr. 896/2001 (6) med undtagelse af artikel 21, 26 og 27 samt bilaget, der fortsat gælder for import, der foretages under forordning (EF) nr. 219/2006. Af hensyn til klarheden og retssikkerheden bør indholdet af disse bestemmelser indarbejdes i teksten til forordning (EF) nr. 219/2006.
            
         
               (9)
            
            
               Forordning (EF) nr. 2014/2005 og forordning (EF) nr. 219/2006 bør ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Bananer —
            
         UDSTEDT FØLGENDE FORORDNING:
   Artikel 1
   I forordning (EF) nr. 2014/2005 foretages følgende ændringer:
   
               1)
            
            
               I artikel 1 foretages følgende ændringer:
               
                           a)
                        
                        
                           I stk. 3 indsættes følgende afsnit:
                           »I rubrik 8 i licensansøgningen angives oprindelseslandegruppen »AVS« eller »ikke AVS«, og der sættes kryds ved »ja«.«
                        
                     
                           b)
                        
                        
                           I stk. 4 indsættes følgende afsnit:
                           »I rubrik 8 i licensen angives oprindelseslandegruppen »AVS« eller »ikke-AVS«, og der sættes kryds ved »ja«.«
                        
                     
                           c)
                        
                        
                           Stk. 5 affattes således:
                           »5.   Licensen er gyldig fra udstedelsesdagen, jf. artikel 23, stk. 1, i forordning (EF) nr. 1291/2000, og indtil udgangen af måneden efter udstedelsesmåneden. Dog er ingen licenser gyldige efter den 31. december i udstedelsesåret.
                           Importlicenserne gælder kun for import med oprindelse i den angivne landegruppe.«
                        
                     
                           d)
                        
                        
                           Der tilføjes følgende som stk. 6:
                           »6.   Uanset artikel 35, stk. 4, litra a), første led, i forordning (EF) nr. 1291/2000 skal det bevis for importlicensens udnyttelse, der er omhandlet i artikel 33, stk. 1, litra a), i nævnte forordning, føres inden 30 dage efter udløbet af importlicensens gyldighedsperiode, undtagen i tilfælde af force majeure.«
                        
                     
         
               2)
            
            
               Artikel 2 affattes således:
               »Artikel 2
               1.   Medlemsstaterne meddeler Kommissionen følgende:
               
                           a)
                        
                        
                           hver onsdag engrospriserne for gule bananer i den foregående uge på de repræsentative markeder, der er anført i artikel 3 i Kommissionens forordning (EF) nr. 3223/94 (7), opdelt efter oprindelsesland eller -landegruppe
                        
                     
                           b)
                        
                        
                           senest den 15. i hver måned de mængder, for hvilke der er udstedt importlicenser i den foregående måned
                        
                     
                           c)
                        
                        
                           senest den 15. i hver måned de mængder, opdelt efter oprindelse, for hvilke licenserne er blevet udnyttet og returneret til det udstedende organ i den foregående måned
                        
                     
                           d)
                        
                        
                           skønnene over produktion og afsætning efter skriftlig anmodning fra Kommissionen.
                        
                     2.   De i stk. 1 omhandlede oplysninger sendes via det elektroniske system, som Kommissionen angiver.
            
         Artikel 2
   I forordning (EF) nr. 219/2006 foretages følgende ændringer:
   
               1)
            
            
               Artikel 4, stk. 3, andet afsnit, affattes således:
               »En liste over de kompetente myndigheder i hver enkelt medlemsstat findes i bilaget. Kommissionen ændrer denne liste efter anmodning fra de pågældende medlemsstater.«
            
         
               2)
            
            
               I artikel 6 foretages følgende ændringer:
               
                           a)
                        
                        
                           Stk. 2 affattes således:
                           »2.   Medlemsstaterne meddeler Kommissionen følgende:
                           
                                       a)
                                    
                                    
                                       fra april 2006 til og med januar 2007, senest den 15. i hver måned, de bananmængder, der er overgået til fri omsætning i den foregående måned ved anvendelse af de efter artikel 5, stk. 3, udstedte licenser
                                    
                                 
                                       b)
                                    
                                    
                                       hurtigst muligt og senest den 30. juni 2006 de bananmængder, der er overgået til fri omsætning i januar og februar 2006 ved anvendelse af de licenser, der er udstedt efter artikel 6, stk. 3, i forordning (EF) nr. 2015/2005.
                                    
                                 De i første afsnit omhandlede oplysninger sendes via det elektroniske system, som Kommissionen angiver.«
                        
                     
                           b)
                        
                        
                           Der tilføjes følgende som stk. 3:
                           »3.   Medlemsstaterne sender senest den 28. april 2006 Kommissionen en liste over de importører, der anvender nærværende forordning og forordning (EF) nr. 2015/2005.
                           Kommissionen kan sende disse lister til de øvrige medlemsstater.«
                        
                     
         
               3)
            
            
               Der indsættes følgende som artikel 6a:
               »Artikel 6a
               Formaliteter vedrørende overgangen til fri omsætning
               1.   De toldsteder, hvor der indgives indførselsangivelser med henblik på bananers overgang til fri omsætning:
               
                           a)
                        
                        
                           opbevarer en kopi af hver enkelt importlicens og importpartiallicens, som der er foretaget afskrivning på i forbindelse med antagelsen af en angivelse om overgang til fri omsætning, og
                        
                     
                           b)
                        
                        
                           sender ved udgangen af hver anden uge en ekstra kopi af hver enkelt afskrevet importlicens eller importpartiallicens til de myndigheder i den pågældende medlemsstat, der er anført i bilaget.
                        
                     2.   De i stk. 1, litra b), omhandlede myndigheder sender derefter ved udgangen af hver anden uge en kopi af de licenser og partiallicenser, som de har modtaget, til de myndigheder i medlemsstaterne, som har udstedt disse dokumenter.
               3.   Hvis der opstår tvivl om ægtheden af en licens eller en partiallicens eller af angivelser og påtegninger på de forelagte dokumenter, eller tvivl om identiteten af de importører, der gennemfører formaliteterne ved overgangen til fri omsætning, eller for hvis regning disse formaliteter gennemføres, eller hvis der foreligger mistanke om uregelmæssigheder, giver de toldsteder, hvor dokumenterne er blevet forelagt, omgående den pågældende medlemsstats myndigheder underretning herom. Disse videresender straks oplysningerne til de myndigheder i medlemsstaterne, som har udstedt dokumenterne, samt til Kommissionen med henblik på en tilbundsgående kontrol.
               4.   På grundlag af de meddelelser, som modtages i henhold til stk. 1, 2 og 3, foretager de myndigheder i medlemsstaterne, der er angivet i bilaget, den nødvendige supplerende kontrol for at sikre en korrekt forvaltning af toldkontingentet, herunder især en efterprøvning af de under denne ordning indførte mængder, idet der foretages en nøje sammenligning af de udstedte og de anvendte licenser og partiallicenser. I den forbindelse efterprøver de navnlig ægtheden og korrektheden af de anvendte dokumenter, samt at de er blevet anvendt af importørerne.«
            
         
               4)
            
            
               I artikel 8 udgår andet punktum.
            
         
               5)
            
            
               Teksten i bilaget til nærværende forordning indsættes som bilag.
            
         Artikel 3
   Uanset artikel 2, stk. 1, litra c), i forordning (EF) nr. 2014/2005 som ændret ved nærværende forordning skal oplysningerne om de mængder, for hvilke licenserne er blevet udnyttet og returneret til det udstedende organ i januar og februar 2006, sendes til Kommissionen senest på syvendedagen efter ikrafttrædelsen af nærværende forordning.
   Artikel 4
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Artikel 1, nr. 1), litra d), finder anvendelse for licenser, der er gyldige fra den 1. januar 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. april 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 316 af 2.12.2005, s. 1.
   
      (2)  EUT L 324 af 10.12.2005, s. 3.
   
      (3)  EFT L 152 af 24.6.2000, s. 1. Senest ændret ved forordning (EF) nr. 410/2006 (EUT L 71 af 10.3.2006, s. 7).
   
      (4)  EUT L 38 af 9.2.2006, s. 22.
   
      (5)  EUT L 324 af 10.12.2005, s. 5.
   
      (6)  EFT L 126 af 8.5.2001, s. 6.
   
      (7)  EFT L 337 af 24.12.1994, s. 66.«
   
      BILAG
      
         
            »BILAG
            Medlemsstaternes kompetente myndigheder:
            
                         
                     
                     
                        
                           Belgien
                        
                        
                                    Bureau d'intervention et de restitution belge/Belgisch Interventie- en Restitutiebureau
                                 
                              
                                    Rue de Trèves 82/Trierstraat 82
                                 
                              
                                    B-1040 Bruxelles/Brussel
                                 
                              
                  
                         
                     
                     
                        
                           Tjekkiet
                        
                        
                                    Státní zemědělský intervenční fond
                                 
                              
                                    Ve Smečkách 33
                                 
                              
                                    CZ-110 00 Praha 1
                                 
                              
                  
                         
                     
                     
                        
                           Danmark
                        
                        
                                    Ministeriet for Fødevarer, Landbrug og Fiskeri
                                 
                              
                                    Direktoratet for FødevareErhverv; Eksportstøttekontoret
                                 
                              
                                    Nyropsgade 30
                                 
                              
                                    DK-1780 København V
                                 
                              
                  
                         
                     
                     
                        
                           Tyskland
                        
                        
                                    Bundesanstalt für Landwirtschaft und Ernährung
                                 
                              
                                    Referat 322
                                 
                              
                                    Deichmanns Aue 29
                                 
                              
                                    D-53179 Bonn
                                 
                              
                  
                         
                     
                     
                        
                           Estland
                        
                        
                                    Põllumajanduse Registrite ja Informatsiooni Amet
                                 
                              
                                    Toetuste osakond, kaubandustoetuste büroo
                                 
                              
                                    Narva mnt 3
                                 
                              
                                    EE-51009 Tartu
                                 
                              
                  
                         
                     
                     
                        
                           Grækenland
                        
                        
                                    OΡEΚEΡE (ex-GEDIDAGEP)
                                 
                              
                                    Directorate Fruits and Vegetables, Wine and Industrial Products
                                 
                              
                                    241, Acharnon Street
                                 
                              
                                    GR-104 46 Athens
                                 
                              
                                    ΟΠΕΚΕΠΕ Διεύθυνση Οπωροκηπευτικών, Αμπελοοινικών και Βιομηχανικών Προϊόντων
                                 
                              
                                    Αχαρνών 241
                                 
                              
                                    Τ.Κ. 104 46 Αθήνα
                                 
                              
                  
                         
                     
                     
                        
                           Spanien
                        
                        
                                    Ministerio de Industria, Turismo y Comercio
                                 
                              
                                    Secretaría General de Comercio Exterior
                                 
                              
                                    Paseo de la Castellana, 162
                                 
                              
                                    E-28046 Madrid
                                 
                              
                  
                         
                     
                     
                        
                           Frankrig
                        
                        
                                    Office de développement de l'économie agricole des départements d'outre-mer (ODEADOM)
                                 
                              
                                    46-48, rue de Lagny
                                 
                              
                                    F-93104 Montreuil Cedex
                                 
                              
                  
                         
                     
                     
                        
                           Irland
                        
                        
                                    Department of Agriculture & Food
                                 
                              
                                    Crops Policy & State Bodies Division
                                 
                              
                                    Agriculture House (3W)
                                 
                              
                                    Kildare Street
                                 
                              
                                    Dublin 2
                                 
                              
                                    Ireland
                                 
                              
                  
                         
                     
                     
                        
                           Italien
                        
                        
                                    Ministero delle Attività produttive
                                 
                              
                                    Direzione generale per la Politica commerciale — Div. II
                                 
                              
                                    Viale Boston, 25
                                 
                              
                                    I-00144 Roma
                                 
                              
                  
                         
                     
                     
                        
                           Cypern
                        
                        
                                    Υπουργείο Εμπορίου, Βιομηχανίας και Τουρισμού
                                 
                              
                                    Μονάδα Αδειών Εισαγωγών — Εξαγωγών
                                 
                              
                                    CY 1421 Κύπρος
                                 
                              
                                    Ministry of Commerce, Industry and Tourism
                                 
                              
                                    Import & Export Licensing Unit
                                 
                              
                                    CY 1421 Cyprus
                                 
                              
                  
                         
                     
                     
                        
                           Letland
                        
                        
                                    Zemkopības ministrijas
                                 
                              
                                    Lauku atbalsta dienests
                                 
                              
                                    Tirdzniecības mehānismu departaments
                                 
                              
                                    Licenču daļa
                                 
                              
                                    Republikas laukums 2
                                 
                              
                                    Rīga, LV-1981
                                 
                              
                  
                         
                     
                     
                        
                           Litauen
                        
                        
                                    Nacionalinė mokėjimo agentūra
                                 
                              
                                    Užsienio prekybos departamentas
                                 
                              
                                    Blindžių g. 17
                                 
                              
                                    LT-08111 Vilnius
                                 
                              
                  
                         
                     
                     
                        
                           Luxembourg
                        
                        
                                    Ministère de l'agriculture
                                 
                              
                                    Administration des services techniques de l'agriculture
                                 
                              
                                    Service de l'horticulture
                                 
                              
                                    16, route d'Esch
                                 
                              
                                    Boîte postale 1904
                                 
                              
                                    L-1014 Luxembourg
                                 
                              
                  
                         
                     
                     
                        
                           Ungarn
                        
                        
                                    Magyar Kereskedelmi Engedélyezési Hivatal
                                 
                              
                                    Margit krt. 85.
                                 
                              
                                    H-1024 Budapest
                                 
                              
                  
                         
                     
                     
                        
                           Malta
                        
                        
                                    Ministeru ghall-Affarijiet Rurali u l-Ambjent
                                 
                              
                                    Divizjoni tas-Servizzi Agrikoli u Zvilupp Rurali
                                 
                              
                                    Agenzija tal-Pagamenti
                                 
                              
                                    Trade Mechanisims
                                 
                              
                                    Centru Nazzjonali tas Servizzi Agrikoli u Zvilupp Rurali Ghammieri Marsa CMR 02 Malta
                                 
                              
                  
                         
                     
                     
                        
                           Nederlandene
                        
                        
                                    Productschap Tuinbouw
                                 
                              
                                    Louis Pasteurlaan 6
                                 
                              
                                    Postbus 280
                                 
                              
                                    2700 AG Zoetermeer
                                 
                              
                                    Nederland
                                 
                              
                  
                         
                     
                     
                        
                           Østrig
                        
                        
                                    Agrarmarkt Austria
                                 
                              
                                    Dresdner Straße 70
                                 
                              
                                    A-1200 Wien
                                 
                              
                  
                         
                     
                     
                        
                           Polen
                        
                        
                                    Agencja Rynku Rolnego
                                 
                              
                                    Biuro Administrowania Obrotem Towarowym z Zagranicą
                                 
                              
                                    ul. Nowy Świat 6/12
                                 
                              
                                    PL-00-400 Warszawa
                                 
                              
                                    Polska
                                 
                              
                  
                         
                     
                     
                        
                           Portugal
                        
                        
                                    Ministério das Finanças
                                 
                              
                                    Direcção-Geral das Alfândegas e dos Impostos Especiais sobre o Consumo
                                 
                              
                                    Direcção de Serviços de Licenciamento
                                 
                              
                                    Rua do Terreiro do Trigo — Edifício da Alfândega
                                 
                              
                                    P-1149-060 Lisboa
                                 
                              
                  
                         
                     
                     
                        
                           Slovenien
                        
                        
                                    Agencija RS za kmetijske trge in razvoj podeželja
                                 
                              
                                    Oddelek za zunanjo trgovino
                                 
                              
                                    Dunajska cesta 160
                                 
                              
                                    SI-1000 Ljubljana
                                 
                              
                  
                         
                     
                     
                        
                           Slovakiet
                        
                        
                                    Pôdohospodárska platobná agentúra
                                 
                              
                                    Dobrovičova 12
                                 
                              
                                    SK-815 26 Bratislava
                                 
                              
                  
                         
                     
                     
                        
                           Finland
                        
                        
                                    Maa- ja Metsätalousministeriö
                                 
                              
                                    PL 30
                                 
                              
                                    FIN-00023 Valtioneuvosto
                                 
                              
                  
                         
                     
                     
                        
                           Sverige
                        
                        
                                    Jordbruksverket
                                 
                              
                                    Interventionsenheten
                                 
                              
                                    S-551 82 Jönköping
                                 
                              
                  
                         
                     
                     
                        
                           Det Forenede Kongerige
                        
                        
                                    Rural Payment Agency
                                 
                              
                                    External Trade Division
                                 
                              
                                    Lancaster House
                                 
                              
                                    Hampshire Court
                                 
                              
                                    Newcastle Upon Tyne
                                 
                              
                                    NE4 7YH
                                 
                              
                                    United Kingdom«